Președintele Senatului și, totodată, liderul PNL Nicolae Ciucă a transmis, vineri, un mesaj cu ocazia zilei de 8 Martie.
"Astăzi este despre doamnele și domnișoarele din viețile noastre, cele cărora le datorăm recunoștință și respect.
O societate civilizată și care prosperă este aceea în care fiecare femeie are posibilitatea să își urmeze visurile și obiectivele, într-un mediu echitabil, just și incluziv. Iar datoria noastră este să le asigurăm acest mediu. Trebuie să continuăm politicile care promovează egalitatea de șanse, care combat discriminarea și violența împotriva femeilor", a transmis, vineri dimineață, Nicolae Ciucă.
El le mulţumeşte femeilor "pentru curajul, grija şi determinarea" cu care acestea îşi asumă rolurile din familie, de la locul de muncă şi din comunitate.
"Dragi doamne și domnișoare, vă mulțumim pentru curajul, grija și determinarea cu care vă asumați rolurile din familie, de la locul de muncă și din comunitate. Vă doresc o primăvară frumoasă și plină de realizări!", a mai spus liderul PNL, în mesajul postat pe Facebook.
Sursa: Realitatea Din PNL